**Zmluva o dielo**

**č. ...............**

**Článok I.**

**Zmluvné strany**

1.1 Objednávateľ

**Obchodné meno: Obec Kanianka**

Sídlo: SNP 583/1, 972 17 Kanianka

Štatutárny zástupca: Ing. Ivor Husár - starosta

Bankové spojenie: 9000151002/5600, PRIMA BANKA SLOVENSKO a.s.

IBAN: SK81 5600 0000 0090 0015 1002

IČO: 00518239

DIČ: 2021160361

Tel.: 046/5186030

e-mail: obec@kanianka.sk

osoba oprávnená konať za objednávateľa: Ing. Martin Badák

(ďalej len "objednávateľ")

1.2 Zhotoviteľ:

**Obchodné meno:**

Sídlo:

Adresa:

Adresa pre doručovanie:

Štatutárny zástupca:

Bankové spojenie

IBAN:

IČO :

DIČ

Reg. č. z Obchodného registra

Tel.:

e-mail pre doručovanie:

Stavbyvedúci:

 (ďalej len "zhotoviteľ")

uzatvárajú podľa § 536 a nasl. Obchodného zákonníka na základe výsledkov verejného obstarávania vyhláseného objednávateľom podľa zákona 343/2015 Z.z. o verejnom obstarávaní a o zmene a doplnení niektorých zákonov v platnom znení túto Zmluvu o dielo (ďalej len „zmluva“) za nasledovných podmienok

**Článok II**

**Úvodné ustanovenia**

2.1 Zmluvné strany vzájomne prehlasujú, že označenie zmluvných strán uvedené v záhlaví tejto zmluvy zodpovedá aktuálnemu stavu. Osoby zastupujúce zmluvne strany sú oprávnené v ich mene konať' v plnom rozsahu a sú spôsobilé na pravá a povinnosti vyplývajúce z tejto zmluvy.

2.2 Zhotoviteľovi je stav predmetu zmluvy, ktorý ma realizovať známy, overil si súťažou zadané podmienky, parametre, stav komunikácie, rozmery zadanej komunikácie, počet vpustí, kanálov a uzáverov, ktoré sa majú stavebne zdvíhať a obrubníkov, ktoré sa majú vymieňať, či nájazdov, ktoré sa majú odstrániť, pričom si zhotoviteľ obhliadol, skontroloval a verifikoval ich, oboznámil sa so stavom staveniska, s predmetom zákazky, povoleniami, stanoviskami dotknutých subjektov, na základe čoho pristúpil na uvedené zmluvne podmienky.

2.3 Zhotoviteľ vykoná pre objednávateľa dielo uvedené v čl. III. tejto zmluvy v rozsahu určenom objednávateľom.

**Článok III**

**Predmet zmluvy**

3.1 Zhotoviteľ sa zaväzuje, že za podmienok dohodnutých v tejto zmluve pre objednávateľa zrealizuje nasledovné stavebné dielo (ďalej „dielo“):

**„Chodníky na ul. Pod vinicou, Kanianka“.**

*Predmetom realizácie stavebných prác je rekonštrukcia chodníka pre peších v dĺ. 1000,0 m na ul. Pod vinicou.*

*Kryt predmetných chodníkov je z časti z liateho asfaltu a z časti z betónu nezistenej pevnostnej triedy. Lokálne sú vytvorené sieťové rozpady a mnohopočetné trhliny. Po celej dĺžke sú badateľné výškové rozdiely krytu chodníkov. Obrubníky ohraničujúce chodníky vykazujú vo veľkej miere rôzne porušenia.*

*Stavebné práce na chodníkoch predstavujú vybúranie cestných bet. obrubníkov dĺ. 1000,0 m. Pri vybúraní cestných obrubníkov je potrebné narezanie existujúceho asfaltového krytu miestnej komunikácie v dl. 1000,0 m. Vybúraná bude taktiež konštrukcia chodníkov celkovej hrúbky a to v lokálnych miestach, kde došlo k porušeniu krytu chodníka. Chodník je však lokálne poprepadaný a hrúbka vybúranej konštrukcie bude prispôsobená podmienkam na stavbe*

*V mieste búrania cestných bet. obrubníkov bude realizované preplátovanie konštrukčných vrstiev. Preplátovaním vrstiev vozovky dôjde ku rezaniu asfaltového krytu a po doplnení vybúraných konštrukčných vrstiev sa spoj utesní proti zatekaniu vody páskou dunaflex resp. asfaltovou zálievkou. Vodárenské a plynárenské šúpátka nachádzajúce sa v riešenom úseku budú výškovo upravené do novej nivelety chodníka.*

*Existujúce účelové vjazdy k rodinným domom budú vybúrané a následne bude doplnená nová konštrukcia pre plynulé výškové napojenie na niveletu komunikácie.*

*Ohraničenie chodníka bude realizované cestným bet. obrubníkom rozmeru 150x250x1000 mm so skosením uloženým s prevýšením +12 cm. V miestach vjazdov k rodinným domom bude po celej dĺžke vjazdu osadený cestný bet. obrubník so skosením rozmeru 150x250x1000 mm. Tento obrubník bude uložený na ležato s prevýšením + 4 cm voči okolitej spevnenej ploche. V miestach osadenia obrubníka bude realizované zabrúsenie hrán pre plynulý prejazd. Výšková úprava obrubníka smerom ku vjazdu bude na šírke 1,0 m, prostredníctvom prechodového obrubníka ľavého, resp. pravého. Chodník pre peších bude zo strany zelene ohraničený parkovým bet. obrubníkom rozmeru 50x200x1000 mm. Parkový bet. obrubník bude zapustený do výšky okolitej plochy.*

*Obrubníky budú uložené do betónového lôžka hr. 100 mm tr. C12/15. Betónová zmes na lôžko a oporu.*

*Doplnenie podkladovej konštrukčnej vrstvy pri obnove krytu bude z vrstvy prostého betónu C16/20. Konštrukčné zloženie novo navrhovaného chodníka pre chodcov je nasledovné: pochôdzna vrstva bude z asfaltového betónu jemnozrnného ACo 8;II hr. min. 50,0 mm.*

*Súčasťou zákazky je naloženie vybúraného materiálu vrátane odvozu na skládku.Predmetom diela sú aj nasledovné práce a požiadavky objednávateľa:*

*- materiál na podkladové vrstvy sa vyžaduje andezit,*

*- položenie vrstvy asfaltového koberca pomocou finišera,*

*- sklopené obrubníky v mieste vjazdov sa upresní pri realizácii,*

*- vyžaduje sa zrezanie hrán obrubníkov v mieste vjazdov,*

*- vytýčenie inžinierskych sietí zabezpečí zhotoviteľ,*

*- vyčistenie staveniska a úprava zemnej pláne okolo obrubníkov.*

Zákazka zahŕňa dopravu všetkých materiálov, konštrukcií a presun hmôt potrebných k uvedenej realizácii stavebných prác, likvidácia odpadu, zabezpečenie povolení a vytýčení sietí, všetky ostatné súvisiace dodávky a práce. Súčasťou diela sú atesty, certifikáty, doklady o zhode a doklady potrebné k odovzdaniu diela.

Realizácia diela bude uskutočnená v zmysle tejto zmluvy, podmienok uvedených vo Výzve na predkladanie ponúk, technologického postupu, ktorý je v súlade splatnými TP a STN, vrátane:

* + 1. dodania príslušných atestov a certifikátov od zabudovaných materiálov a výrobkov,
		2. dodania dokladov o využití a zneškodnení všetkých odpadov, ktoré vzniknú pri realizácií na povolené skládky (evidenčné listy odpadov, kópia faktúry za uloženie odpadu, vážne lístky).

3.2 Objednávateľ sa zaväzuje, že riadne dokončené dielo bez vád a nedorobkov prevezme a zaplatí za jeho zhotovenie dohodnutú cenu vo výške a spôsobom v zmysle príslušných ustanovení tejto zmluvy. Dielo sa bude odovzdávať ako celok v zmysle čl. VI. bod 6.1 tejto zmluvy.

3.3 Zhotoviteľ sa zaväzuje zhotoviť dielo vo vlastnom mene a na vlastnú zodpovednosť, v zmysle platnej legislatívy, príslušných technický predpisov a noriem, STN, doporučení výrobcov a schválenými technologickými postupmi.

3.4 V prípade nezrovnalostí, alebo rozdielov v zmluve a výzve, či v zmluve a iných príloh k zmluve majú prednosť dojednania uvedené v tejto zmluve.

**Článok IV.**

**Miesto plnenia**

4.1 Miestom plnenia predmetu zmluvy podľa čl. III tejto zmluvy je Ul. Pod vinicou, 972 17 Kanianka, k.ú. Kanianka, parc. č. C-KN 1674/3 v zmluve stanovenom rozsahu a parametroch.

**Článok V.**

**Cena diela**

5.1 Cena diela v rozsahu podľa článku III. tejto zmluvy je stanovená dohodou zmluvných strán v zmysle zákona NR SR č. 18/1996 Z .z. o cenách v znení neskorších predpisov ako cena

vrátane DPH vo výške:

**.....................................................................EUR**

**slovom: ..............................................................................................................EUR**

5.2 Cena za dielo je položkovite rozpísaná v prílohe č.1 k tejto zmluve (ponuka uchádzača), ktorá tvorí prílohu tejto zmluvy.

Zhotoviteľ predložil cenu na základe podrobného oboznámenia sa s predmetom zmluvy.

5.3 **Dohodnutá cena diela je konečná a nemožno ju navyšovať**. Zhotoviteľ nemá nárok na ďalšie úhrady za dielo a to ani za práce a dodávky naviac, pokiaľ tieto objednávateľ písomne neobjednal, ani v prípade zmeny kurzu EUR-a, vyššej moci (napr. počasia), havárií, pokút či chýb v cenovej ponuke zhotoviteľa či výkazu výmer, nesúladu ponukového rozpočtu so skutočnosťou a iných zistení súvisiacich s cenou. Toto sa netýka skrytých vád komunikácií, ktoré zhotoviteľ nemohol pred podpisom zmluvy zistiť, premerať, overiť či verifikovať ako napr. dutiny pod telesom cesty, poruchy na kanalizácii a pod..

5.4 V prípade nutnosti úpravy ceny nad rámec ponúknutej ceny z dôvodu prác naviac o sumu, ktorá nevyhnutne mení sumu nákladov účelne vynaložených zhotoviteľom, ktoré zhotoviteľ hodnoverne preukáže a objednávateľ ich písomne objedná za práce spojené s dielom sa tieto budú riešiť samostatným obstarávaním v rokovacom konaní bez zverejnenia s víťazom súťaže (úspešným uchádzačom). Takúto zmenu ceny alebo práce naviac musí najprv objednávateľ písomne objednať, pričom plnenia naviac musia byť nad rámec zmluvy. Zmena rozsahu prác sa môže objednať aj zápisom v stavebnom denníku. Objednávateľ na takúto zmenu ceny diela musí byť bezodkladne písomne upozornený zhotoviteľom tak, aby objednávateľovi zbytočne nevznikali ďalšie náklady a aby bol dodržaný termín odovzdania diela. Neobjednané tovary, práce a služby, alebo vykonané bez objednávky objednávateľa, či nad rámec zmluvy objednávateľ neuhradí a zhotoviteľ na ich úhradu nemá nárok.

Pre výpočet zmeny ceny bude zhotoviteľ používať ceny následovne:

1. zmeny množstiev, výmer – v prípade úpravy množstva merných jednotiek, ak sa nemenia položky konštrukcií a prác. U položiek, na ktoré sú v prílohe č. 1 k tejto zmluve dohodnuté jednotkové ceny, sa tieto ceny uplatnia aj na zvyšné množstvá;
2. pri doplnení nových položiek konštrukcií a prác, ktoré sa v prílohe č. 1 k tejto zmluve nevyskytujú, predloží zhotoviteľ jednotkové ceny na schválenie objednávateľovi;
3. práce alebo konštrukcie dodané v menšom rozsahu ako vyplýva z prílohy č.1 k tejto zmluve budú odpočítané z ceny diela v nevykonanom rozsahu.

5.5 V cene za zhotovenie diela sú obsiahnuté všetky ostatné súvisiace náklady (napr. vybudovanie, prevádzku a vypratanie zariadenia staveniska, stráženie staveniska zhotoviteľom počas výstavby a do doby odovzdania a prevzatia diela, zabezpečenie diela pred poškodením do doby jeho odovzdania a prevzatia, regulovanie dopravy počas výstavby, činnosti uvedené v čl. III. bod 3.1 písm. a) a b) tejto zmluvy, úhradu spotrebovaných energií (voda, elektrická energia), vedľajšie rozpočtové náklady, kompletizačnú činnosť, zhotovenie a osadenie tabúľ na označenie stavby, poistenie všeobecnej zodpovednosti za škodu na diele, skladovanie materiálu, ochrana a zabezpečenie staveniska, skúšky, revízie, stanoviská správcov sietí, povolenia, dane, poplatky, odvoz a likvidácia odpadu, vyčistenie staveniska, zabezpečenie prenosného dopravného značenia, zaistenie otvorov pred úrazom osôb a škôd na majetku, prípadné náklady na havárie a spôsobené škody, náklady na bezpečnosť práce a požiarnu ochranu atď.)

5.6. Práce a dodávky, ktoré zhotoviteľ nevykoná, nezabuduje alebo nedodá, budú odčítané z ceny diela a nemôžu byť zhotoviteľom fakturované; budú odčítané z celkovej ceny diela, pokiaľ tak nevylučujú iné články zmluvy.

**Článok VI.**

**Čas plnenia**

6.1 Realizácia predmetu zmluvy dohodnutého v rozsahu a obsahu čl. III tejto zmluvy sa uskutoční nasledovne:

**Začiatok doby plnenia** (termín začatia diela): **dňom prebratia a odovzdania staveniska**

 **Koniec doby plnenia** (termín odovzdania a prevzatia diela): **do 90 od protokolárneho prevzatia / odovzdania staveniska**

6.2 Ak zhotoviteľ pripraví dielo na odovzdanie pred časom plnenia dohodnutého v čl. VI. bod 6.1 tejto zmluvy, objednávateľ sa zaväzuje toto dielo prevziať v ponúknutom termíne, bez nároku zhotoviteľa na finančné zvýhodnenie.

6.3 Zmluvné strany sa dohodli, že zhotoviteľ nie je v omeškaní po dobu, po ktorú nemohol plniť svoju povinnosť, súvisiacu s realizáciou predmetu plnenia tejto zmluvy, následkom okolností, vzniknutých na strane objednávateľa. V takomto prípade sa lehota na odovzdanie diela predlžuje o dobu prerušenia prác následkom okolností na strane objednávateľa. Takéto skutočnosti musia byť zapísané v stavebnom denníku a potvrdené zástupcami oboch zmluvných strán.

6.4 Zhotoviteľ je povinný do 3 dní písomne informovať objednávateľa o vzniku akejkoľvek udalosti, ktorá má vplyv na realizáciu diela (napr. cena diela, zníženie kvalitatívnych parametrov, termíny, havárie, vyššia moc, a podobne).

6.5 Prípadné zmeny času plnenia uvedeného v čl. VI. bod 6.1 tejto zmluvy si môžu dohodnúť zmluvné strany formou písomných dodatkov, ktoré sa po obojstrannom súhlasnom podpise zmluvných strán stanú neoddeliteľnou súčasťou tejto zmluvy.

**Článok VII.**

**Vlastnícke právo k zhotovenej veci a nebezpečenstvo škody na nej**

7.1 Vlastnícke právo k zhotovenej veci a nebezpečenstvo škody na nej prechádza na objednávateľa dňom odovzdania a prevzatia diela bez vád a nedorobkov v zmysle § 542 ods. 1 Obchodného zákonníka.

7.2. Zhotoviteľ pri plnení predmetu diela zodpovedá za škody spôsobené jeho činnosťou, alebo nečinnosťou, alebo činnosťou či nečinnosťou osôb ním poverených, zamestnancov, spolupracujúcich subjektov a osôb zúčastňujúcich sa pri plnení predmetu diela na strane zhotoviteľa. Prípadné škody budú odčítané z ceny diela, alebo uhradené zhotoviteľom, alebo odstránené na náklady zhotoviteľa podľa rozhodnutia objednávateľa.

7.3. Pre prípad škodovej udalosti spôsobenej v súvislosti s plnením predmetu diela sa zhotoviteľ zaväzuje takúto škodu v plnej výške uhradiť z poistky a z vlastných zdrojov.

**Článok VIII.**

**Podmienky uskutočnenia prác**

**Spolupôsobenie objednávateľa a zhotoviteľa, zodpovednosť za škodu, stavenisko, zabezpečenie ochrany staveniska a poistenie stavby, požiarne predpisy a predpisy BOZP**

8.1 Objednávateľ, resp. zástupca objednávateľa (ďalej len "objednávateľ") odovzdá zhotoviteľovi stavenisko bez právneho nároku tretích osôb, pričom zmluvné strany vyhotovia záznam o odovzdaní a prevzatí staveniska  zápisom do stavebného denníka.

8.2 Zhotoviteľ pred nástupom na vykonanie diela preukáže objednávateľovi, že má uzatvorené zmluvy o poistení zodpovednosti za škodu vzniknutú pri realizácii predmetu zmluvy po celú dobu jej účinnosti minimálne v hodnote, ktorá kryje cenu diela.

8.3 Objednávateľ pred započatím prác oboznámil zhotoviteľa s pracoviskom, s VZN obce Kanianka, s bezpečnosťou a ochranou zdravia na pracovisku, upozornil zhotoviteľa na možné riziká, spolupracoval so zhotoviteľom pri obhliadke diela a umožnil mu overiť a verifikovať všetky parametre diela ktoré boli dôležité pri predkladaní cenovej ponuky.

8.4 Zhotoviteľ dňom prevzatia staveniska preberá na seba zodpovednosť so všetkými právami a povinnosťami zamestnávateľa podľa zákona a predpisov o BOZP a prípadnými dôsledkami podľa § 373 Obchodného zákonníka vyplývajúcimi z porušenia povinností osôb, ktoré budú v jeho mene a na jeho zodpovednosť pracovať v priestoroch staveniska a vyvíjať akúkoľvek činnosť podľa jeho pokynov, resp. pokynov stavbyvedúceho.

8.5 Zhotoviteľ, jeho zamestnanci, zamestnanci jeho poddodávateľov a iné spolupracujúce osoby nebudú svojvoľne zasahovať do iných zariadení staveniska a majetku obce Kanianka, nebudú bezdôvodne vstupovať na súkromné pozemky, nebudú nad nevyhnutnú mieru svojou činnosťou obťažovať obyvateľov obce Kanianka, budú dodržiavať zásady hygieny a príslušné VZN obce Kanianka, nebudú znečisťovať verejné priestranstvá, poškodzovať verejný majetok a majetok iných vlastníkov, blokovať, znečisťovať či poškodzovať komunikácie. Prípadné závady, a znečistenie bezodkladne odstránia na vlastné náklady.

8.6 Zhotoviteľ zodpovedá za škody počas realizácie diela svojou činnosťou alebo nečinnosťou. Zhotoviteľ zodpovedá za škody na majetku, zranenia alebo usmrtenia tretích osôb, ktoré môžu nastať počas vykonávania prác alebo ako ich dôsledok. Zhotoviteľ je povinný na vlastné náklady odstrániť všetky škody ním spôsobené. Zhotoviteľ je zodpovedný za všetky škody na predmete zmluvy spôsobené vlastným zavinením alebo zavinením jeho poddodávateľov počas ich pracovných postupov, ktoré vykonali za účelom plnenia záväzkov pri odstraňovaní vád a opravách počas záručnej lehoty. Zhotoviteľ zodpovedá za to, že dodané množstvo a kvalita vykonaných dodávok a prác sa zhodujú s údajmi uvedenými v súpise vykonaných prác a dodávok.

8.7 Zhotoviteľ prevzaté stavenisko, ako svoje pracovisko a priestor, zabezpečí v súlade s príslušnými ustanoveniami § 43i zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov.

8.8 Zhotoviteľ je povinný dodržiavať podmienky dotknutých orgánov štátnej správy a dotknutých organizácií z rozhodnutí, vyjadrení a stanovísk. Za ich prípadné porušenie a vzniknutú škodu zodpovedá zhotoviteľ v plnom rozsahu.

8.9 Zriadenie, prevádzkovanie, likvidácia,  vypratanie a vyčistenie zariadenia staveniska je zahrnuté v cene diela.

8.10 Zhotoviteľ uhradí počas výstavby všetky náklady na energie na stavbe vrátane zabezpečenia ich dočasných prípojov a certifikovaných meračov.

8.11 Prípadné umiestnenie a udržiavanie dopravných značiek v súvislosti s priebehom prác v súlade s predpismi o pozemných komunikáciách zabezpečí a uhradí zhotoviteľ.

8.12 Zhotoviteľ zabezpečí, že stavbyvedúci alebo jeho určený zástupca sa denne bude zdržiavať na stavbe po celú dobu realizácie diela.

8.13 Zhotoviteľ nesmie dielo ako celok odovzdať na zhotovenie inému podnikateľskému subjektu.

8.14 Zhotoviteľ je povinný dňom prebratia staveniska viesť stavebný denník, do ktorého bude zapisovať všetky skutočnosti rozhodujúce pre zhotovenie diela. Ďalej je povinný v denných záznamoch zapisovať údaje o časovom postupe prác, ich akosti, údaje o počte zamestnancov, počte mechanizmov a množstve realizovaných druhov prác. Povinnosť viesť stavebný denník končí protokolárnym odovzdaním a prevzatím diela.

8.15 Zápisy do stavebného denníka čitateľne zapisuje a podpisuje stavbyvedúci vždy v ten deň, kedy boli práce vykonané alebo keď nastanú okolnosti, brániace ich výkonu, resp. je potrebné riešiť ďalší postup prác. Všetky strany stavebného denníka musia byť očíslované. Medzi jednotlivými záznamami nesmú byť vynechané voľné miesta. Okrem stavbyvedúceho môže do stavebného denníka vykonávať potrebné záznamy iba objednávateľ, zástupca objednávateľa, spracovateľ projektovej dokumentácie alebo príslušné orgány štátnej správy. Stavebný denník sa musí počas realizácie diela neustále nachádzať na stavbe a musí byť prístupný oprávneným osobám uvedených v tejto zmluve.

8.16 Zhotoviteľ je povinný použiť pre zhotovenie diela len výrobky, ktoré majú také vlastnosti, aby na dobu predpokladanej existencie stavby bola pri bežnej údržbe zaručená požadovaná mechanická pevnosť, akostné parametre a stabilita stavby, ochrana zdravia a životného prostredia a bezpečnosť pri užívaní stavby.

8.17 Zhotoviteľ v prípade poškodenia existujúcich rozvodov a inžinierskych sietí je povinný poškodené prvky nahradiť novými resp. dať do stavu takého, aby boli funkcie schopné a prípadne mohli byť vydané revízne správy.

8.18 Zhotoviteľ nebude dielo vykonávať, ak to neumožňuje technologický predpis resp. postup a to pri teplotách nižších ako 10 stupňov Celzia, v prípade mrholenia a zrážok, v prípade, že bude povrch komunikácií mokrý, v prípade iných nepriaznivých poveternostných podmienok.

8.19 Objednávateľ má právo zadať vykonanie skúšok parametrov diela na vlastné náklady, s ktorými oboznámi zhotoviteľa. V prípade, že na základe skúšok nebude mať dielo parametre v zmysle príslušných STN, náklady na skúšky uhradí zhotoviteľ. Jedná sa predovšetkým o nasledovné skúšky u objednávateľa určenom subjekte: počiatočná skúška typu + vyhlásenie zhody, rozbor zmesi - obaľovačka, medzerovitosť, objemová hmotnosť zhutnenej zmesi, percento medzier v kamenive vyplnených asfaltom, odolnosť proti trvalým deformáciám, hrúbka vrstvy, miera zhutnenia (vývrt), nerovnosť priečna, nerovnosť pozdĺžna.

8.20 Objednávateľ je oprávnený pred odovzdaním diela merať hrúbku vrstvy asfaltového koberca vŕtaním, čo zhotoviteľ nebude považovať za neprípustný zásah do neodovzdaného diela.

8.21 Zhotoviteľ zodpovedá za fyzikálno-mechanické vlastnosti diela podľa príslušných STN počas celej záručnej doby.

8.22 Zhotoviteľ je povinný preukázať objednávateľovi, že použitý asfalt a jeho zabudované šarže spĺňajú všetky kvalitatívne podmienky (certifikát vnútropodnikovej kontroly a Vyhlásenie zhody v zmysle zákona č.90/1998 Z.z. o stavebných výrobkoch. STN, TP...). Dodávateľ tiež predloží objednávateľovi protokoly s rozborom jednotlivých druhov asfaltovej zmesi, v ktorých budú uvedené parametre. Objednávateľ obdrží od zhotoviteľa vzorky použitého asfaltu z každej šarže, pričom vzorky s obalom a označením zabezpečí zhotoviteľ.

8.23 V prípade preukázateľného nedodržiavania prác a parametrov materiálov v súlade s technologickými postupmi pri zabudovaní materiálov a spracovaní stavebných hmôt má objednávateľ právo na prerušenie stavebných prác; v takomto prípade sa nepostupuje podľa čl. VI. bod 6.3 tejto zmluvy nakoľko sa nejedná o prípad omeškania na strane objednávateľa a dohodnutá lehota na koniec doby plnenia sa nepredlžuje. Za preukázateľné sa považuje konanie vtedy, ak je zapísané v stavebnom denníku a zhotoviteľ bol na takéto konanie upozornený. Práce, prípadne materiály, ktoré vykazujú už v priebehu realizácie nedostatky alebo sú v rozpore s STN musí zhotoviteľ na vlastné náklady nahradiť bezchybnými certifikovanými materiálmi a opakovanými prácami a dodávkami. Zhotoviteľ zároveň splnomocňuje objednávateľa na kontrolu akosti a množstva dodávaných materiálov u  dodávateľov zhotoviteľa, má právo na doklady súvisiace s dielom od poddodávateľov.

8.24 Objednávateľ je povinný sledovať obsah stavebného denníka a vyjadrovať sa k zápisom zhotoviteľa. Ak objednávateľ so záznamom zhotoviteľa nesúhlasí, je povinný sa k zápisu vyjadriť do 3 pracovných dní. V opačnom prípade sa predpokladá, že s jeho zápisom súhlasí. To isté platí aj pre námietky voči zápisom objednávateľa.

8.25 Zhotoviteľ je povinný vyzvať objednávateľa na kontrolu častí diela, ktoré budú ďalším postupom prác zakryté alebo sa stanú neprístupnými, a to písomne v stavebnom denníku. Ak zhotoviteľ nesplní uvedenú povinnosť, je povinný umožniť objednávateľovi vykonanie dodatočnej kontroly a znášať náklady s tým spojené. Objednávateľ je povinný tieto práce, pokiaľ sú prevedené riadne, v súlade s projektovou dokumentáciou a podľa všetkých platných noriem a tejto zmluvy, potvrdiť zápisom v stavebnom denníku. V prípade, ak sa objednávateľ nedostavil na kontrolu, na ktorú bol riadne písomne pozvaný, predmetné práce sa považujú za odkontrolované a prevzaté. Zhotoviteľ v takomto prípade môže pokračovať v realizácii diela. Ak účasť na kontrole objednávateľovi znemožní prekážka, ktorú nemohol odstrániť, môže bez zbytočného odkladu požadovať vykonanie dodatočnej kontroly.

8.26 Zhotoviteľ je povinný písomne aspoň 3 pracovné dni vopred vyzvať objednávateľa na účasť pri vykonávaní skúšok v súlade s projektom stavby, platnou legislatívou, TP a STN. Ak sa objednávateľ nedostaví v stanovenom termíne, je zhotoviteľ oprávnený vykonať skúšky bez jeho účasti a doklady o skúškach odovzdať bezodkladne objednávateľovi, resp. zástupcovi objednávateľa. Zhotoviteľ je povinný v spolupráci s objednávateľom viesť podrobný technický záznam o vykonaných skúškach.

8.27 Všetky zmeny je zhotoviteľ povinný zdôvodniť zápisom do stavebného denníka. Zmeny materiálov musia byť odsúhlasené objednávateľom a nesmú mať vplyv na kvalitu diela.

8.28 Zhotoviteľ preberá v plnom rozsahu zodpovednosť za vlastné riadenie postupu prác, za bezpečnosť a ochranu zdravia vlastných pracovníkov i pracovníkov subdodávateľov a ostatných ním pozvaných osôb na stavbu, počas celého jej priebehu, ako i za sledovanie a dodržiavanie predpisov bezpečnosti práce a ochrany zdravia pri práci, ako aj platných protipožiarnych predpisov. Zhotoviteľ sa zaväzuje, že jeho pracovníci a aj pracovníci jeho subdodávateľov budú nosiť ochranné pracovné pomôcky v súlade s predpismi BOZP.

8.29 Zhotoviteľ je povinný plniť ohlasovaciu povinnosť v prípade vzniku mimoriadnych udalostí (úrazy, požiare, havárie a pod.) voči príslušným štátnym orgánom a vznik takejto udalosti oznámiť neodkladne aj objednávateľovi za účelom objektívneho vyšetrenia a prijatia preventívnych opatrení.

8.30 Kontrolné dni zvoláva a organizuje objednávateľ aj dodávateľ. Prijaté opatrenia na kontrolných dňoch sa stávajú pokynmi pre realizáciu. Účasť zhotoviteľa, resp. stavbyvedúceho na kontrolných dňoch je povinná. Minimálne 2 pracovné dni vopred sa elektronickou poštou, alebo písomne oznámi termín konania kontrolného dňa.

8.31 Záznamy v stavebnom denníku, ktoré majú vplyv na rozsah stavebných prác, cenu diela, čas plnenia, sankcie, škody, vady, nedorobky a podobne budú slúžiť ako podklad pre fakturáciu.

8.32 Zhotoviteľ zodpovedá za čistotu a poriadok na stavbe, zaväzuje sa bezodkladne odstraňovať všetok odpad a nečistoty, ktoré sú výsledkom jeho činnosti. Zhotoviteľ je povinný odstraňovať všetky znečistenia a poškodenia majetku, životného prostredia, či komunikácií, ku ktorým dôjde jeho činnosťou. Na neplnenie uvedených povinností upozorní objednávateľ zhotoviteľa zápisom do stavebného denníka. Zhotoviteľ je povinný vykonať nápravu do 3 pracovných dní od zápisu v stavebnom denníku.

8.33 Nebezpečenstvo škody na diele, ako aj na veciach a materiáloch, potrebných na zhotovenie diela, znáša zhotoviteľ až do času protokolárneho prevzatia diela objednávateľom.

8.34 Zhotoviteľ zodpovedá za bezpečnosť práce, ochranu zdravia zamestnancov, bezpečnosť technických zariadení pri stavebných prácach, za dodržiavanie všeobecne záväzných právnych predpisov, TP a STN, týkajúcich sa činností pri vykonávaní diela a ochrany životného prostredia. Pokiaľ porušením tejto povinnosti zhotoviteľa vznikne škoda v súvislosti s plnením predmetu diela, náklady spojené s odstránením tejto škody znáša zhotoviteľ.

8.35 Zhotoviteľ splní svoju povinnosť vykonať dielo, ktoré je predmetom tejto zmluvy, jeho riadnym dokončením v stanovenom termíne, bez vád a nedorobkov, po odstránení alebo vysporiadaní prípadných škôd, vyrovnaním záväzkov voči objednávateľovi (napr. energie, miestne dane a poplatky) a splnení ostatných podmienok zmluvy. Podmienkou odovzdania a prevzatia diela je úspešné vykonanie všetkých skúšok, predpísaných osobitnými predpismi a záväznými normami ako aj odstránenie všetkých prípadných vád a nedostatkov alebo spôsobených škôd. Dielo sa bude odovzdávať ako celok.

8.36 Zhotoviteľ je povinný pred začatím preberacieho konania písomne oznámiť objednávateľovi pripravenosť diela k odovzdaniu. Na základe tohto oznámenia dohodne objednávateľ so zhotoviteľom časový postup preberacieho konania.

8.37 Zmluvné strany sa dohodli, že pre odovzdanie predmetu zmluvy uvedeného v čl. III. bod 3.1 tejto zmluvy platí:

1. zmluvné strany vyhotovia protokol o odovzdaní a prevzatí predmetu zmluvy podpísaný oprávnenými osobami (štatutármi) ako aj osobami oprávnenými konať vo veciach technických. Protokol bude obsahovať najmä základné údaje dokončeného diela, súpis zistených drobných vád a nedorobkov (ak sa takéto vyskytnú), dohodu o opatreniach a lehotách na ich odstránenie, prípadne dohodu o iných právach zo zodpovednosti za vady. Nedorobkom sa rozumie nedokončené dielo, alebo dielo ktoré má zistené nedostatky či vady.
2. ak objednávateľ odmietne podpísať protokol o odovzdaní a prevzatí predmetu zmluvy, spíšu zmluvné strany zápis, v ktorom uvedú svoje stanoviská a ich odôvodnenie.

8.38 Zhotoviteľ je povinný pred začatím preberania diela odovzdať objednávateľovi v 2 vyhotoveniach:

1. zápisnice a osvedčenia o vykonaných skúškach použitých materiálov,
2. certifikáty, doklady o zhode, atesty a inú povinnú dokumentáciu k použitým materiálom,
3. potvrdenia o likvidácií odpadov.
4. súpis skutočne vykonaných prác a zabudovaných materiálov s ich mernou jednotkou
5. geodetické zameranie diela v grafickej aj digitálnej forme
6. fotodokumentácia diela a postupov prác

Bez týchto náležitostí objednávateľ k preberaciemu konaniu nepristúpi a zhotoviteľ dielo nemôže odovzdať.

8.39 Na odovzdávacom - preberacom konaní sa preverí, či je záväzok zhotoviteľa splnený tak, ako je stanovené v predmete zmluvy, prevedie sa fyzická kontrola vykonaného diela.

8.40 Zhotoviteľ je povinný po odovzdaní diela usporiadať stroje, zariadenia a zvyšný materiál na stavenisku tak, aby dielo mohlo byť riadne užívané, pričom stavenisko je povinný vypratať a upratať ku dňu odovzdania a prevzatia diela.

**Článok IX.**

**Platobné podmienky**

9.1 Cena za zhotovenie diela uvedená v čl. V. bod 5.1 a násl. tejto zmluvy bude hradená na základe odsúhlasených skutočne vykonaných prác následovne:

1. faktúrou vo výške 100 % z celkovej ceny diela vrátane DPH po odovzdávacom - preberacom konan.
2. iným spôsobom, na základe písomnej dohody zmluvných strán.

Faktúry zhotoviteľ vystavi a doručí na adresu objednávateľa uvedenú včl. I. bod 1.1 tejto zmluvy.

9.2 Vykonané práce podľa čl. III. bod 3.1 tejto zmluvy bude zhotoviteľ fakturovať po odovzdaní diela v stanovenom termíne bez vád a nedorobkov na základe súpisu vykonaných prác odsúhlaseného a potvrdeného objednávateľom, v ktorom je potrebné presne dodržať terminológiu podľa ponukového rozpočtu (názov stavby, označenie a názov položky, atď). Zhotoviteľ je povinný predložiť súpis vykonaných prác na odsúhlasenie objednávateľovi najneskôr 10 pracovných dní pred požiadavkou na ich odsúhlasenie. Objednávateľ je povinný potvrdiť súpis vykonaných prác najneskôr do 10 pracovných dní od jeho obdržania. V prípade, ak súpis vykonaných prác obsahuje chyby, objednávateľ ho s presným definovaním chýb resp. nedostatkov vráti zhotoviteľovi na prepracovanie. Ak objednávateľ do 10 pracovných dní od obdržania súpisu vykonaných prác neoznámi zhotoviteľovi pripomienky, má sa za to, že s predloženým súpisom vykonaných prác súhlasí. Na základe odsúhlaseného a potvrdeného súpisu vykonaných prác môže zhotoviteľ vystaviť faktúru.

9.3 Faktúra aj so všetkými prílohami bude zhotoviteľom predložená objednávateľovi v originálnych vyhotoveniach v počte 2 ks. Neoddeliteľnou prílohou k vystavenej faktúre je CD nosič, na ktorom je podrobná fotodokumentácia preukazujúca zrealizovanie všetkých fakturovaných prác, dodávok a materiálov, ktoré sú v súlade s položkami schváleného rozpočtu, predovšetkým tých ktoré budú zabudované. Z fotodokumentácie musí byť zrejmé:

1. typ výrobkov alebo materiálov,
2. ak ide o zabudované materiály, tak jeho spôsob a zabudovanie do diela.

9.4 Faktúra vystavená zhotoviteľom musí obsahovať všetky náležitosti daňového dokladu v súlade s platnou právnou úpravou SR, požadované prílohy podľa čl. VIII. bod 8.38 a čl. IX bod 9.2 a bod 9.3 tejto zmluvy. Objednávateľ vykoná odsúhlasenie faktúry, resp. ju vráti na prepracovanie alebo doplnenie zhotoviteľovi s pripomienkami brániacimi v úhrade faktúry. V takomto prípade sa preruší lehota splatnosti a nová lehota splatnosti pre objednávateľa začne plynúť dňom doručenia opravenej alebo doplnenej faktúry objednávateľovi.

9.5 Ak zhotoviteľ podá faktúru za vykonané dielo podľa čl. III. bod 3.1 tejto zmluvy  pred odstránením všetkých vád a nedorobkov, objednávateľ si vyhradzuje právo faktúru do doby odstránenia všetkých vád a nedorobkov neuhradiť. Zistené vady, nedorobky a škody je zhotoviteľ povinný odstrániť na vlastné náklady v dohodnutej lehote. Ak tak nevykoná v stanovenom termíne, je objednávateľ oprávnený zadržanú čiastku podľa čl. XI. bod. 9.1 písm. a) tejto zmluvy použiť na úhradu odstránenia vád, nedorobkov, alebo škôd prostredníctvom iného subjektu ako je zhotoviteľ diela a to aj v prípade takýchto zistení, ktoré sa objavili po prevzatí diela objednávateľom alebo použiť postup podľa čl. VII. tejto zmluvy.

9.6 Úhrada konečnej faktúry celého diela je podmienená riadnym vykonaním celého diela, v stanovenom termíne, bez vád a nedorobkov podľa čl. VI. bod 6.1 tejto zmluvy, splnením podmienok zmluvy a  odovzdaním a prevzatím diela vrátane súvisiacich písomností, po odstránení vád a nedorobkov a prípadne spôsobených škôd zhotoviteľom. O odovzdaní a prevzatí diela bude vyhotovený zápis podpísaný obidvoma zmluvnými stranami uvedenými v tejto zmluve. Po splnení zmluvných podmienok zhotoviteľovi bude uhradená cena diela podľa čl. V. bod 5.1 tejto zmluvy, resp. do výšky, ktorá bude znížená o súčet všetkých spôsobených škôd a zmluvne uložených pokút uvedených v čl. XI. bod 11.1,11.3 – 11.8. Zvyšných 15% celkovej ceny diela bude dodávateľovi uhradených po odstránení všetkých vád a nedorobkov zistených aj po odovzdávacom - preberacom konaní do doby 6 mesiacov od prevzatia diela objednávateľom. Tým nie sú dotknuté práva objednávateľa na celkovú náhradu škody, sankcie a penále.

9.7 Lehota splatnosti faktúry podľa bodu 9.1 písm. a) bola vzájomne dohodnutá 30 dní odo dňa doručenia faktúry objednávateľovi.

9.8 Objednávateľ zhotoviteľovi neposkytne zálohu/preddavok za predmet diela.

**Článok X.**

**Zodpovednosť za vady a záruky**

10.1 Zhotoviteľ zodpovedá za to, že predmet tejto zmluvy bude zhotovený v súlade so záväzkami tejto zmluvy, podľa technických noriem a predpisov SR, podľa technických a technologických listov stavebných výrobkov a všeobecne záväzných právnych predpisov platných v čase realizácie. Zhotoviteľ zodpovedá za to, že dielo bude riadne dokončené a spôsobilé užívania objednávateľom v súlade s príslušnými ustanoveniami § 13 zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov (ďalej len „zákon o BOZP“)

10.2 Zhotoviteľ zodpovedá za vady, ktoré má predmet v čase jeho odovzdania objednávateľovi. Za vady, ktoré sa prejavili po odovzdaní diela, zodpovedá zhotoviteľ iba vtedy, ak boli spôsobené porušením jeho povinností.

10.3 Záručná doba je dohodnutá na dobu 60 mesiacov, ktorá sa vzťahuje na riadne dokončené dielo a začína plynúť dňom odovzdania a prevzatia diela objednávateľom.

10.4. Záruka sa vzťahuje na dielo za predpokladu riadnej starostlivosti a údržby diela objednávateľom, pričom zhotoviteľ odovzdá objednávateľovi návod na údržby a starostlivosť v súlade s príslušnou normou. Záruka sa nevzťahuje na vady spôsobené neodborným zásahom, mechanickým poškodením, bežným opotrebením a násilným poškodením diela, resp. poškodenia živelnou pohromou, okrem prípadov ak bude preukázané, že k poškodeniu došlo, alebo k nemu došlo vo väčšom rozsahu, v dôsledku nekvalitne vykonaného diela.

10.5 Zmluvné strany sa dohodli, že zhotoviteľ má povinnosť bezplatne a bezodkladne odstrániť vady diela najneskôr v lehote uvedenej v čl. X. bod 10.7 tejto zmluvy.

10.6 Objednávateľ je povinný písomne oznámiť vady diela bez zbytočného odkladu po tom, čo ich zistil.

10.7 Zhotoviteľ sa zaväzuje do 3 pracovných dní po uplatnení oprávnenej reklamácie, predložiť objednávateľovi návrh na odstránenie vady a v prípade, že objednávateľ s týmto návrhom súhlasí, je zhotoviteľ povinný začať s odstraňovaním prípadných vád diela reklamovaných objednávateľom do 5 dní odo dňa prijatia reklamácie. Ak nedôjde k obojstranne podpísanej dohode o iných termínoch, je zhotoviteľ povinný odstrániť vady diela do 30 dní od prevzatia reklamácie.

10.8 Zhotoviteľ zodpovedá za vady diela zistené po čase uvedenom v čl. X. bod 10.3 tejto zmluvy, ak vady boli spôsobené porušením povinností zo strany zhotoviteľa. Zhotoviteľ odstráni tieto vady na vlastné náklady.

10.9 V prípade, že zhotoviteľ neodstráni vady diela v zmysle čl. X. bod 10.7, je objednávateľ oprávnený ich dať odstrániť na náklady zhotoviteľa, pričom zhotoviteľ sa zaväzuje uhradiť faktúru za takto odstránené závady do 30 dní od jej doručenia zhotoviteľovi.

10.10 Vady diela, ktoré sú zjavné už pri odovzdaní a preberaní diela je povinný objednávateľ uviesť v zápise o odovzdaní a prebratí diela.

10.11 Objednávateľ je povinný umožniť zhotoviteľovi prístup do priestorov, kde sa majú záručné vady odstraňovať.

10.12 Zhotoviteľ nezodpovedá za vady diela, ktoré boli spôsobené porušením povinností zo strany objednávateľa.

**Článok XI.**

**Zmluvné pokuty a sankcie**

11.1 V prípade, že zhotoviteľ neodovzdá dielo v termíne dohodnutom v čl. VI. bod 6.1 tejto zmluvy, objednávateľ má právo na zmluvnú pokutu vo výške 0,05 % z ceny diela uvedenej v čl. V. bod 5.1 a to za každý aj začatý deň omeškania; tým nie je obmedzená možnosť objednávateľa aj na uplatnenie penále z omeškania a škôd spôsobených zhotoviteľom z dôvodu neodovzdania diela v dohodnutom termíne.

11.2 Ak je objednávateľ v omeškaní s úhradou faktúry zhotoviteľa na základe riadne vystavenej faktúry, môže zhotoviteľ účtovať objednávateľovi úrok z omeškania vo výške 0,05 % z ceny diela uvedenej v čl. V. bod 5.1 a to za každý aj začatý deň omeškania.

11.3 V prípade porušenia čl. VIII. bod 8.5 tejto zmluvy má objednávateľ nárok na zmluvnú pokutu 50 Eur za každého pracovníka a každý prípad porušenia.

11.4 V prípade porušenia povinnosti zhotoviteľa podľa čl. VIII. bod 8.28 tejto zmluvy má objednávateľ nárok na zmluvnú pokutu 15 Eur za každého pracovníka a každý prípad porušenia.

11.5 V prípade preukázania požitia alebo požívania alkoholických nápojov resp. iných omamných látok zamestnancami zhotoviteľa alebo zamestnancami jeho subdodávateľov má objednávateľ nárok na zmluvnú pokutu 200 Eur za každého zamestnanca a každý prípad porušenia. Zhotoviteľ je povinný bezodkladne po informovaní objednávateľom takéhoto zamestnanca vykázať zo staveniska.

**Článok XII.**

**Odstúpenie od zmluvy**

12.1 Od zmluvy možno odstúpiť v prípadoch, ktoré stanovuje Zmluva a § 344 a násl. Obchodného zákonníka.

12.2 Zmluvné strany sa dohodli, že odstúpenie od zmluvy nemôže byť obmedzené na určitú časť zmluvných prác a dodávok.

12.3 Zmluvné strany sa dohodli, že od tejto zmluvy je možné odstúpiť, ak sa plnenie podstatnej zmluvnej povinnosti stalo pre niektorú zo zmluvných strán nemožným.

12.4 Zmluvné strany sa dohodli na písomnej forme odstúpenia od zmluvy a písomnej forme uplatnenia všetkých nárokov voči druhej strane.

12.5 Objednávateľ môže odstúpiť od zmluvy v prípade podstatného porušenia zmluvy zo strany zhotoviteľa, za čo sa považujú najmä tieto skutočnosti:

1. ak zhotoviteľ v rozpore s ustanoveniami Zmluvy zastavil realizáciu diela alebo inak prejavil svoj úmysel nepokračovať v plnení záväzkov vyplývajúcich z tejto zmluvy,
2. ak zhotoviteľ bude preukázateľne realizovať dielo v rozpore s dohodnutými podmienkami v tejto zmluve, ak sa vyskytnú  vady v plnení, na ktoré bol zhotoviteľ písomne upozornený a ktoré napriek tomu neodstránil v primeranej lehote poskytnutej objednávateľom.

12.6 Zmluvné strany sa dohodli, že v prípade odstúpenia od zmluvy zo strany zhotoviteľa bez zavinenia objednávateľom sa zhotoviteľ zaväzuje uhradiť objednávateľovi zmluvnú pokutu vo výške 1,0% z ceny diela.

**Článok XIII.**

**Náhrada škody, právne vzťahy a dôsledky neplnenia zmluvy, vyššia moc**

13.1 V prípade, že jedna zo zmluvných strán neoprávnene preruší alebo zastaví práce, prípadne príde k prerušeniu alebo zastaveniu prác z jej viny, zaväzuje sa druhej strane zaplatiť všetky preukázané náklady, ktoré jej v súvislosti s prerušením alebo zastavením vznikli. Vecný rozsah rozpracovanosti nákladov ako aj finančné ohodnotenie bude odsúhlasené komisionálne štatutárnymi zástupcami oboch zmluvných strán.

13.2 Každá zo zmluvných strán má nárok na náhradu škody, vzniknutej v dôsledku porušenia záväzku druhou zmluvnou stranou, a to v zmysle § 373 a nasl. Obchodného zákonníka. Jej výška bude vzájomne prerokovaná. Za škodu sa považuje aj sankcia súvisiaca s nedodržaním termínu odovzdania diela.

13.3 Objednávateľ má právo odstúpiť' od tejto zmluvy úplne alebo čiastočne ak napriek prepracovaniu alebo nápravným opatreniam dodávateľa sú dodávky a práce alebo ich časti vadné v takom rozsahu, že ďalšie plnenie Zmluvy nie je pre objednávateľa prijateľné.

13.4 Zhotoviteľ je povinný dbať na dodržiavanie pracovnej disciplíny, opatrení bezpečnosti a ochrane zdravia pri práci a požiarnej ochrany svojich zamestnancov a zamestnancov svojich subdodávateľov (osobitne zákazu požívania alkoholu a omamných látok) a dodržiavať všetky zmluvné podmienky. V prípade, ak objednávateľ zistí, že zamestnanci zhotoviteľa, resp. jeho subdodávateľa závažne porušujú pracovnú disciplínu, zásady bezpečnosti práce a ochrany zdravia a požiarnej ochrany, podmienky nakladania s odpadmi, respektíve iné písomne dohodnuté podmienky, môže objednávateľ odstúpiť od zmluvy.

13.5 Za porušenie záväzkov vyplývajúcich zo zmluvy sa nebude považovať také porušenie, pri ktorom plneniu záväzkov zabránili okolnosti zapríčinené vyššou mocou, ktoré vznikli až po podpísaní zmluvy oboma stranami. Vyššou mocou sa rozumejú pre účely tejto zmluvy nehody bez ľudského zavinenia, štrajky, priemyselné nepokoje, vyhlásené alebo nevyhlásené vojny, blokády, vzbury, povstania, epidémie, zemetrasenia, búrky, záplavy, zosuvy pôdy a nepredvídateľné udalosti, ktoré sa vymykajú kontrole zmluvných strán a ktoré zmluvná strana nemôže prekonať ani s využitím maximálneho úsilia.

13.6 Ak sa jedna zo zmluvných strán domnieva, že nastali skutočnosti vyššej moci, ktoré môžu mať vplyv na plnenie jej záväzkov, okamžite o tom upovedomí druhu zmluvnú stranu, pričom uvedie podrobnosti o povahe daných okolností.

13.7 V prípade výskytu vyššej moci nie je neplnenie predmetu zmluvy sankcionované a po dobu trvania vyššej moci neplynie doba výstavby.

**Článok XIV.**

 **Doručovanie písomností**

14.1. Akákoľvek písomnosť, ktorú má zaslať jedna zmluvná strana druhej, vrátane uplatnenia právnych nárokov bude doručená osobne alebo doporučeným listom adresovaným zmluvnej strane alebo doručenkovou listovou zásielkou alebo kuriérom na adresu zmluvnej strany uvedenej v tejto zmluve.

14.2. Pri doručovaní osobne sa považuje písomnosť za doručenú, ak kópiu písomnosti zástupca zmluvnej strany (starosta, konateľ, predseda, štatutár) potvrdí vlastnoručným podpisom s uvedením dátumu prevzatia písomnosti, alebo dňom, ktorý je vyznačený na kópii písomnosti s razítkom podateľne, či s razítkom zmluvnej strany.

14.3. Pri doručovaní prostredníctvom pošty, alebo doručovacej služby sa doručenie považuje za účinné aj v prípade nevyzdvihnutia zásielky desiaty pracovný deň po uložení oznámenia o zásielke na pošte alebo doručovacej službe.

14.4. Pri doručovaní doporučeným listom alebo doporučenou listovou zásielkou na adresu zmluvnej strany uvedenú v tejto zmluve sa za doručenú považuje prevzatá zásielka ale aj zásielka vrátená ako nedoručená, i keď sa o tom adresát nedozvedel.

14.5. Odmietnutie prevzatia oznámenia alebo písomnosti doručovaných poštou alebo doručovacou službou má účinky riadneho doručenia a to momentom odmietnutia.

14.6. Doručovanie sa uskutoční na adresu právnickej osoby - zmluvnej strany uvedenej v záhlaví tejto zmluvy.

**Článok XV.**

 **Spoločné a záverečné ustanovenia**

15.1 Táto zmluva sa riadi právnym poriadkom Slovenskej republiky. Práva a povinnosti zmluvných strán vyplývajúcich z tejto zmluvy sa riadia ustanoveniami tejto zmluvy. Práva a povinnosti zmluvných strán touto zmluvou neupravené sa riadia ustanoveniami Obchodného zákonníka a podporne ustanoveniami Občianskeho zákonníka v znení ich zmien a doplnkov.

15.2 Všetky spory, vyplývajúce z plnenia tejto zmluvy, budú zmluvné strany riešiť predovšetkým dohodou a vzájomným rokovaním.  V prípade, ak k  dohode nedôjde, bude spor predložený k rozhodnutiu slovenského súdu v zmysle príslušných ustanovení Občianskeho súdneho poriadku.

15.3 Zhotoviteľ berie na vedomie, že realizácia diela a podpísanie tejto Zmluvy je podmienené schválenými finančnými prostriedkami v rozpočte objednávateľa.

15.4 Táto zmluva sa vyhotovuje v 2 rovnopisoch, z ktorých objednávateľ obdrží 1 vyhotovenia a zhotoviteľ 1 vyhotovenia.

15.5 Zmluva podlieha zverejneniu v zmysle zákona č.211/2000 Z.z. o slobodnom prístupe k informáciám v platnom znení.

15.6 Zmluva nadobudne platnosť dňom podpisu oboma zmluvnými stranami a účinnosť nasledujúcim dňom po zverejnení na webovom sídle objednávateľa.

15.7 Akékoľvek zmeny tejto zmluvy je možné robiť výhradne len formou písomného a očíslovaného dodatku podpísaného oboma zmluvnými stranami. Objednávateľ si vyhradzuje právo dodatky k tejto zmluve viažuce sa na cenu diela podľa tejto zmluvy neakceptovať.

15.8 V prípade ak nastane situácia, ktorá bude potvrdzovať rozpor medzi výkazom výmer a projektovou dokumentáciou (PD), alebo rozpor medzi Výkazom výmer a technickými správami, alebo rozpor medzi PD a rozpočtom, alebo rozpor medzi výkazom výmer, alebo PD a technickými správami a skutočnosťou, ktorých nesúlad (uchádzač) zhotoviteľ v čase prípravy ponúk nenamietal, nerozporoval alebo na ne neupozornil, nemôže si zhotoviteľ uplatniť postup podľa čl. V bod 5.4 tejto zmluvy.

15.9 Zmluvné strany vyhlasujú, že si zmluvu prečítali, zmluvu uzavreli slobodne, vážne určito a zrozumiteľne.

Súčasťou tejto Zmluvy je

1. príloha č. 1: Ponukový rozpočet zhotoviteľa.

 V Kanianke, dňa ............................... V ..............................., dňa ...............................

 ............................................. ...........................................

 Za objednávateľa Za zhotoviteľa

 Ing. Ivor Husár

 starosta obce